
                     ОБЩИНА ДУЛОВО, ОБЛАСТ СИЛИСТРА
            
 		                 7650 гр. Дулово, ул. „Васил Левски” 18,   
  e-mail: obshtina@dulovo.bg, http://dulovo.bg


ДО
ПРЕДСЕДАТЕЛЯ НА
ОБЩИНСКИ СЪВЕТ
Гр. ДУЛОВО


ДОКЛАДНА ЗАПИСКА
ОТ НЕВХИС МУСТАФА-КМЕТ НА ОБЩИНА ДУЛОВО


ОТНОСНО: Съставяне на Бюджетна прогноза за периода 
2027 – 2029г. на община Дулово

		
            УВАЖАЕМИ ОБЩИНСКИ СЪВЕТНИЦИ, 


         
         Съгласно БЮ №4 от 24.08.2026г. на Министерство на финансите са дадени Указания до министерства, ведомства и общини за подготовката и представянето на проектобюджетите за 2027г. и на актуализираните бюджетни прогнози за периода 2028-2029г. в срок до 24 септември 2026г. 
       При спазване на указанията кметовете на общините следва да разработят и представят в Министерство на финансите проектобюджет за 2027г. и актуализираните  бюджетни прогнози за периода 2028-2029г. в частта на постъпленията от местни приходи и на разходите за местни дейности на общините; Справка за прогнозния размер на показателите за поети ангажименти и за задължения за разходи за 2026 и 2027г.; Справка за прогнозата за общинския дълг (включително и намеренията за поемане на нов дълг)и на разходите за лихви по него за периода 2026-2029г .Справка ефекти персонал. Разшифровка на приходите от данъка върху недвижимите имоти, данъка върху превозните средства и таксата за битовите отпадъци за периода 2027-2029г.
           При изготвяне приходната част на Бюджетната прогноза е спазена следната последователност :
          Собствените приходи са планирани на база реална оценка и анализ на събираемостта им за няколко предходни години,  Наредбата за определяне на размера на местните данъци и такси  и промените в нормативната уредба.
          Постъпленията от местните такси е съобразено с развитието на предоставяните услуги от домашен социален патронаж, както и постъпленията от оказаните публични услуги от общината на населението.
           Дарения и помощи от страната не са планирани, те се отразяват служебно през годината в момента на постъпването им и според волята на дарителя.
           При разработване на трансферите за местни дейности и целевата субсидия за капиталови разходи за периода 2027 – 2029г. са заложени одобрените със ЗДБРБ за 2026г. размери, с което е изпълнено указанието на Министерството на финансите.
          Планирането на разходната част в Бюджетната прогноза е съобразено с изготвения сравнителен анализ на разходите по функции и параграфи през предходните няколко години, както и тенденциите по отношение количество и видове публични услуги. 
          Разходите са ограничени до размера на реалистичната оценка за собствените приходи и трансфери. При изготвяне на бюджетните прогнози за 2027-2029г. община Дулово съблюдава изискването за привеждане на показателите за наличните в края на годината поети ангажименти и задължения за разходи в съответствие с ограниченията по чл.94, ал.3, т.1 и 2 на ЗПФ.
         С това действие са спазени     насоките и задълженията от страна на Министерството на финансите. Не е допуснато планиране на разходи, срещу които няма обезпечени очаквани постъпления.
         Запазен е броят на персонала в дейностите от местен характер. Същите са обезпечени с възнаграждения и осигурителни плащания. 
         Предвидена е  издръжка на дейностите, разходи за основни ремонти и дълготрайни материални активи, субсидии за нефинансови предприятия и други. 

          Проектобюджета за 2027г. и актуализираните бюджетни прогнози за периода -2028-2029г. е изготвена по функции и групи при отчитане на: 
· натурални и стойностни показатели, като се изключат еднократните разходи в бюджета на съответната община за предходната година; 
· настъпилите до момента на съставянето на бюджетната прогноза промени в нормативната уредба, засягаща местните дейности в общината; 
· новите и закриващите се структури и функции към момента на съставянето на прогнозата; 
· приетите от общинския съвет стратегия, прогнози за развитие на общината и плана за интегрирано развитие на общината; 
· фискалните правила и ограничения, определени в Закона за публичните финанси;
· предложенията на второстепенните и разпоредителите с бюджет от по-ниска степен, както и на бюджетните организации с общинска собственост; 
· Числеността на персонала и средствата за работни заплати за местните дейности се предвиждат съобразно решенията на общинския съвет, в съответствие с действащата нормативна уредба
· В актуализираната средносрочна бюджетна прогноза за периода 2027-2029г. е разчетено увеличение на размера на минималната работна заплата от 620,20 евро на 660 евро, считано от 1 януари 2027г. , за 2028г.-680 евро, за 2029г.-710 евро.
· Максималният осигурителен доход за 2027г.-2 400 евро, за 2028г.-2 500 евро, за 2029г.-2 600евро.
При изготвяне на прогнозата не са предвидени разходи за дофинансиране на делегираните от държавата дейности.

          През 2026г. Община Дулово е поела дълг по нов краткосрочен договор за кредит с Фонд ФЛАГ, както следва:
         -Договор за кредит №1577 от 28.05.2026г. в размер на 999 088 евро предназначен за финансиране на одобрен проект „ Внедряване на енергийно ефективни системи за уличното осветление на територията на Община Дулово“, съгласно Договор за финансиране с №BG-RRP-4.028-0055 по Национален план за възстановяване и устойчивост.
          
          По видове на приходите и разходите, както направлението на разходите по функции се вижда от Приложение №8-Проектобюджет за 2027г. и актуализирани бюджетни прогнози за периода 2028-2029г. в частта за местни дейности.
          В Приложение №1а-Прогноза за показателите за поети ангажименти и за нови задължения за разходи за периода 2026-2027г. е отразена отчетна и прогнозна информация, необходима за изчисляване ограничителните съотношения по чл. 94, ал. 3, т. 1 и 2 от ЗПФ относно наличните в края на годината поети ангажименти и за задължения за разходи.
          В Приложение №6г-Прогноза за общинския дълг (вкл. и намеренията за поемане на нов дълг) и на разходите за лихви по него за периода 2026-2029 г.
          В Приложение №8а-Разшифровка на приходите от данъка върху недвижимите имоти, данъка върху превозните средства и таксата за битови отпадъци за периода 2027 – 2029г.
          В Приложение № 8б „Справка ефекти персонал“ за периода 2027-2029г.

         Настоящата тригодишна прогноза на бюджета на местните дейности на общината за периода 2027-2029 г. е представена в Министерство на финансите в сроковете определени с бюджетната процедура

       Във връзка гореизложеното и на основание чл. 21, ал.1, т. 12 от Закона за местното управление и местната администрация, чл.83, ал. 2 от Закона за публичните финанси и чл.24, ал.2 от Наредба №18 за условията и реда за съставяне на тригодишна бюджетна прогноза за местни дейности и за съставяне, приемане, изпълнение и отчитане на бюджета на община Дулово, във връзка с указанията дадени с писмо БЮ-4 от 24.08.2026г. на Министерство на финансите, предлагам на Общински съвет гр. Дулово да вземе следното:

                                    

                                             Р Е Ш Е Н И Е:    


       1.Одобрява бюджетна прогноза за периода 2027 -2029 г. на постъпленията от местни приходи и на разходите за местни дейности на община Дулово, съгласно Приложение № 8 към БЮ-4 от 24 август 2026 г. на Министерство на финансите; 

       2. Одобрява разшифовка на приходите от данъка върху недвижимите имоти, данъка върху превозните средства и таксата за битови отпадъци за периода 2027-2029 г., съгласно Приложение № 8а към БЮ-4 от 24 август 2026 г. на Министерство на финансите;

        3. Одобрява Прогнозата на показателите за поети ангажименти и за задължения за разходи за 2026 г. и 2027 г. на Община Дулово, съгласно Приложение № 1а към БЮ-4 от 24 август 2026 г. на Министерство на финансите;

        4. Одобрява Прогноза за общинския дълг и разходите за лихви по него за периода 2026 – 2029 г. на Община Дулово, съгласно Приложение № 6г към БЮ-4 от 24 август 2026 г. на Министерство на финансите;

       5. Одобрява Справка ефекти персонал“ за периода 2027-2029г., съгласно Приложение №8б към БЮ-4 от 24 август 2026 г. на Министерство на финансите;



Инж. Невхис Мустафа
Кмет на община Дулово

